Brač
Store norske leksikon,Geografi,Verdens geografi,Europa,Kroatias geografi
Brač er en kroatisk øy i Adriaterhavet. Øya er skilt fra fastlandet ved Brač-kanalen. Med et areal på 396 kvadratkilometer er dette Kroatias tredje største øy. Øya er fjellrik, og det høyeste punktet er Vidova Gora, som er 780 meter over havet. Dette er også det høyeste punktet i Adriaterhavet.
Øyas største by er Supetar (San Pietro) på Bračs nordside. Supetar har 4341 innbyggere (2021). På sørsiden ligger Bol med 1694 innbyggere (2021). Bol er øyas eldste by og et kjent turiststed. Zlatni Rat utenfor Bol er regnet som Bračs fineste sandstrand. Næringsvirksomhet og transport De viktigste næringsvirksomheter er turisme, vin- og fruktavl, fiske og marmorbrudd. Mellom byene Split, Dubrovnik og Makarska på fastlandet og Brač går det ferger. Det er også flyforbindelse mellom Zagreb og Bol. Historikk Brač tilhørte Venezia i periodene 1278–1356 og 1420–1797. Les mer i Store norske leksikon Kroatias geografi Kroatia økonomi og næringsliv i Kroatia Adriaterhavet